Oorsaak van aardbewing moet gou vasgestel word | News@Media
August 5, 2014 admin	“Die werklike oorsaak van die aardbewing wat die KOSH–area (Klerksdorp-Orkney-Stilfontein-Harbeesfontein) en ander dele van die land geskud het moet behoorlik vasgestel word. In 2005 het ŉ soortgelyke aardbewing veral Stilfontein getref en groot skade aangerig waarin selfs ŉ woonstelblok vernietig is. Die vraag is of dit ŉ natuurlike oorsaak was en of dit as gevolg van mynbedrywighede is.
Mense van die KOSH-area het strukturele skade aan geboue en huishoudelike artikels soos skilderye ens. opgedoen en versekeringsmaatskappye is soms onwillig om eise uit te betaal, aangesien hulle soms beweer die aardbewing is weens mynaktiwiteite waardeur skade uitgesluit word. Dit is juis om hierdie rede dat die werklike oorsaak spoedig bepaal moet word sodat inwoners nie verder verontrief word deur die sloer van uitbetalings van versekeringsmaatskappye nie.
Ek sal hierdie saak dadelik opneem met die betrokke minister om ŉ spoedige uitslag te verseker,” sê dr Pieter Groenewald (LP) leier van die Vryheidsfront Plus en inwoner van Stilfontein. aardbewingAll	Post navigation
Previous PostAngloGold Ashanti Provides Update on South Africa EarthquakeNext PostOrkney man dies after earthquake	Accreditation	Recently Viewed